laion/Wikipedia-Exotic huggingface dataset:
მაურო გოიკოეჩეა

მაურო დანიელ გოიკოეჩეა ფურია (ესპ. Mauro Daniel Goicoechea Furia; დ. 27 მარტი, 1989; მონტევიდეო, ურუგვაი) — ურუგვაელი ფეხბურთელი, საფრანგეთის ლიგა 1-ის კლუბ „ტულუზას“ მეკარე. 2012 წლის აგვიტოსში გოიკოეჩეა გადავიდა სერია A-ს კლუბ „რომაში“ იჯარით სეზონის ბოლომდე. მისი დებიუტი შედგა „პარმასთან“ 3-2 წაგებულ მატჩში, სადაც მეორე ტაიმში შევიდა მოედანზე ტრავმირებული მაარტენ სტეკელენბურგის ნაცვლად. მან მონაწილეობა მიიღო „პალერმოსთან“ 4-1 მოგებულ მატჩში. მან ასევე ითამაშა სასტარტოში „ლაციოს“, „ტორინოს“, „პესკარას“, „სიენას“ და „ფიორენტინას“ წინააღმდეგ მატჩებში. გოიკოეჩეამ მონაწილეობა მიიღო 2005 წლის მსოფლიოს 17 წლამდელთა და 2007 წლის მსოფლიოს 20 წლამდელთა ჩემპიონატებზე. ურუგვაის ჩემპიონატი: 2006/07 მოთამაშის პროფილი დაარქივებული 2009-07-16 საიტზე Wayback Machine. (ესპანური) მაურო გოიკოეჩეა — ფიფას ჩანაწერი[დაარქივებული] მაურო გოიკოეჩეა — Soccerway მაურო გოიკოეჩეა — ESPN FC ↑ Goicoechea quiere ser titular en Roma Spanish. ESPN Deportes (11 September 2012).
რიჩარდ ჯენკინსი

რიჩარდ დეილ ჯენკინსი (ინგლ. Richard Dale Jenkins; დ. 4 მაისი 1947, დე-კალბი, ილინოისი, აშშ) — ამერიკელი თეატრისა და კინოს მსახიობი. დაიბადა და გაიზარდა ილინოისის შტატის ქალაქ დე-კალბიში, დედამისის დიასახლისის — მერი ელიზაბეთისა და მამამისის სტომატოლოგის — დეილ სტივენ ჯენკინსის ოჯახში. სწავლობდა დე-კალბის უმაღლეს სკოლაში. მანამ სანამ მსახიობი გახდებოდა სატვირთოს მძღოლად მუშაობდა. ილინოისის უესლიანის უნივერსიტეტში სწავლისას მიიღო ხარისხი დრამის სფეროში. Trinity Repertory Company-ის ჯგუფის ერთ-ერთი მსახიობი იყო, სადაც ითამაშა მრავალ სპექტაკლში. 1990-1994 წლებში იყო ამავე თეატრის მხატვრული ხელმძღვანელი. მისი კინოდებიუტი შედგა 1974 წელს. 1980-იან და 1990-იან წლებში კინოში მეორეხარისხოვან როლებს იღებდა. ფართო საზოგადოებისთვის ცნობილი გახდა მას შემდეგ რაც ითამაშა სატელევიზიო სერიალში „ექვსი ფუტი მიწის ქვეშ“. მნიშვნელოვანი იყო აგრეთვე შესრულებული როლები ფილმებში „ვიზიტორი“ და „ქოხი ტყეში“. უოლტერ ვეილის როლის შესრულებისთვის ფილმში „ვიზიტორი“ ნომინირებული იყო ოსკარზე საუკეთესო მსახიობი მამაკაცისთვის. 1969 წლის 23 აგვისტოდან ქორწინებაში იმყოფება შერონ ფრიდრიკთან. წყვილს ჰყავს ორი შვილი. რიჩარდ ჯენკინსი კინოფილმების ინტერნეტ-მონაცემთა ბაზაში ინტერვიუ რიჩარდ ჯენკინსთან ერთად დაარქივებული 2008-09-07 საიტზე Wayback Machine. (ინგლისური) ინტერვიუ რიჩარდ ჯენკინსთან ერთად დაარქივებული 2012-02-25 საიტზე Wayback Machine. (ინგლისური)
ბოგდან ლობონტი

ბოგდან ლონუტ ლობონტი (რუმ. Bogdan Ionuț Lobonț; დ. 18 იანვარი, 1978; ჰუნედოარა; რუმინეთი) — რუმინელი ფეხბურთელი, მეკარე. 2009–2018 წლებში იცავდა „რომას“, ხოლო 1998–2018 წლებში რუმინეთის ეროვნული ნაკრების ღირსებას. 2018 წლის დეკემბრიდან რუმინული საფეხბურთო კლუბის, ქ. კლუჟ-ნაპოკას „უნივერსიტატიას“ (რუმ. Fotbal Club Universitatea Cluj) მთავარი მწვრთნელია. ლობონტმა კარიერა დაიწყო „კორვინულ ჰუნედოარაში“. ის კლუბში დარჩა 1997 წლამდე, შემდეგ გადავიდა ბუქარესტის „რაპიდში“. 2000 წელს გადავიდა ჰოლანდიის ერედივიზიის კლუბ „აიაქსში“. 2001–2002 წლებში განათხოვრებული იყო ბუქარესტის „დინამოში“. „აიაქსში“ დაბრუნების შემდეგ ის რეგულარულად ხვდებოდა სასტარტო შემადგენლობაში და კლუბთან ერთად ითამაშა ჩემპიონთა ლიგაზეც. 2006 წლის იანვარში ლობონტი გადავიდა სერია A-ს კლუბ „ფიორენტინაში“. 2009 წლის 31 აგვისტოს სერია A-ს კლუბმა „რომამ“ ფეხბურთელთან გააფორმა კონტრაქტი. ლობონტის დებიუტი რუმინეთის ეროვნულ ნაკრებში შედგა 1998 წელს. ის ნაკრების შემადგენლობაში იყო ევროპის 2000 და 2008 წლების ჩემპიონატებზე. რაპიდი ბუქარესტი რუმინეთის ჩემპიონატი: 1998–99 რუმინეთის თასი: 1998 რუმინეთის სუპერთასი: 1999 აიაქსი ერედივიზია: 2003–04 დინამო ბუქარესტი რუმინეთის ჩემპიონატი: 2001–02, 2006–07 ბოგდან ლობონტის პროფილი დაარქივებული 2013-02-01 საიტზე Wayback Machine. ASRoma.it-ზე Bogdan Lobonţ — ფიფას ჩანაწერი[დაარქივებული] ბოგდან ლობონტი RomanianSoccer.ro-ზე
ალესანდრო ფლორენცი

ალესანდრო ფლორენცი (იტალ. Alessandro Florenzi; დ. 11 მარტი, 1991; რომი) — იტალიელი ფეხბურთელი, „მილანისა“ (იჯარით სერია A-ს კლუბ „რომადან“) და იტალიის ეროვნული ნაკრების ნახევარმცველი. ფლორენცი არის „რომას“ აღზრდილი, მისი დებიუტი კლუბში შედგა „სამპდორიასთან“ 3–1 მოგებულ მატჩში, 2011 წლის 22 მაისს, როდესაც მოედანზე შევიდა ფრანჩესკო ტოტის ნაცვლად. 2011 წლის ზაფხულში ის გაანათხოვრეს სერია B-ს კლუბ „კროტონეში“. „რომაში“ დაბრუნების შემდეგ, პირველი გოლი გაიტანა „ინტერნთან“ 3–1 მოგებულ მატჩში, 2012 წლის 2 სექტემბერს. პარი სენ-ჟერმენი საფრანგეთის საფეხბურთო სუპერთასი: 2020 შეგიძლიათ იხილოთ მედიაფაილები თემაზე „ალესანდრო ფლორენცი“ ვიკისაწყობში. სტატისტიკა იტალიის ფეხბურთელთა ასოციაციის საიტზე პროფილი დაარქივებული 2012-12-09 საიტზე Wayback Machine. Lega Calcio-ს გვერდზე პროფილი ↑ Roma 3–1 Sampdoria. Lega Serie A. დაარქივებულია ორიგინალიდან — 17 თებერვალი 2013. ციტირების თარიღი: 20 September 2011.
ალვარო რაფაელ გონსალესი

ალვარო რაფაელ გონსალეს ლუენგო (ესპ. Álvaro Rafael González Luengo; დ. 29 ოქტომბერი, 1984; მონტევიდეო, ურუგვაი) — ურუგვაელი ფეხბურთელი, იტალიის სერია A-ს კლუბ „ლაციოს“ ნახევარმცველი. გონსალესმა კარიერა დაიწყო „დეფენსორ სპორტინგში“, 2003 წელს. კლუბში მან 2007 წლამდე დაჰყო და 122 მატჩში გაიტანა 8 გოლი. 2007 წლის აგვისტოში გადავიდა არგენტინულ „ბოკა ხუნიორსში“. 2009 წელს დაბრუნდა ურუგვაიში, კლუბ „ნასიონალში“. 2010 წლის აგვისტოში სამწლიანი კონტრაქტი გააფორმა იტალიის სერია A-ს კლუბ „ლაციოსთან“. ურუგვაის ეროვნულ ნაკრებში ჩატარებული აქვს 20 მატჩი. ბოკა ხუნიორსი პრიმერა დივიზიონი: 2008 რეკოპა სუდამერიკანა: 2008 ურუგვაი კოპა ამერიკა 2011: გამარჯვებული (ესპანური) არგენტინის პრიმერა დივიზიონის სტატისტიკა
ხუან პაბლო კარისო

ხუან პაბლო კარისო (ესპ. Juan Pablo Carrizo; დ. 6 მაისი, 1984; ვილია-კონსტიტუსიონი, არგენტინა) — არგენტინელი ფეხბურთელი, პარაგვაის პრიმერა დივიზიონის მონაწილე საფეხბურთო კლუბ „სერო პორტენიოს“ მეკარე. კარისოს დებიუტი შედგა „რივერ პლეიტის“ შემადგენლობაში 2006 წლის 9 იანვარს „ტირო ფედერალთან“ მატჩში, სადაც მისი კლუბი დამარცხდა 0–6. 2007 წლის ზაფხულის სატრანსფერო ფანჯრის დროს გადავიდა იტალიის სერია A-ს კლუბ „ლაციოში“. 2013 წელს შეუერთდა „ინტერს“, სადაც 2017 წლამდე დაჰყო. მისი დებიუტი არგენტინის ეროვნულ ნაკრებში შედგა 2007 წლის 18 აპრილს. მთლიანობაში ეროვნულ ნაკრებში ჩაატარა 12 მატჩი. განახლდა: 6 იანვარი, 2017 რივერ პლეიტი არგენტინის პრიმერა დივიზიონი: 2008 ლაციო იტალიის საფეხბურთო თასი: 2008–09 მონტერეი მექსიკის საფეხბურთო თასი: 2017 შეგიძლიათ იხილოთ მედიაფაილები თემაზე „ხუან პაბლო კარისო“ ვიკისაწყობში. ხუან პაბლო კარისო — ფიფას ჩანაწერი[დაარქივებული] სტატისტიკა დაარქივებული 2013-01-04 საიტზე Archive.isCategory:Webarchive template archiveis links Irish Times-ზე ლაციოს პროფილი დაარქივებული 2011-10-04 საიტზე Wayback Machine. არგენტინის პრიმერა დივიზიონის სტატისტიკა Futbol XXI-ზე (ესპანური) სტატისტიკა BDFA-ზე (ესპანური) ↑ Juan Pablo Carrizo | National Football Teams · 6 იანვარი, 2017 ↑ 2.0 2.1 „Argentina - J. Carrizo - Profile with news, career statistics and history“. Soccerway. ციტირების თარიღი: 6 იავნარი, 2017. შეამოწმეთ თარიღის პარამეტრი |accessdate=-ში (დახმარება)
იუკა ნევალაინენი

იუკა ანტერო „იულიუს“ ნევალაინენი (დ. 1978 წლის 21 აპრილს) — ფინელი დრამერი და მუსიკოსი. ის ცნობილია როგორც სიმფონიურ მეტალ ჯგუფ Nightwish-ის დრამერი. Nightwish ერთ-ერთი ყველაზე ცნობილი ჯგუფია ფინეთში. იუკა ემპპუს რეკომენდაციით აყვანილ იქნა ჯგუფში და 1997 წლიდან დღემდე რჩება ნაითვიშის წევრად. ჯგუფის პირველი ალბომი იყო "Angels Fall First", რომელიც გამოვიდა 1997 წლის 1 ნოემბერს. ის ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს გამოცემული; მიღებული აქვს 11 ოქროსა და 11 პლატინის ჯილდო. ნაითვიშის ალბომები მსოფლიოს მასშტაბით გაიყიდა 5,5 მილიონი ასლის ოდენობით. ამავდროულად იუკა არის ფინურ პროგრესიულ მეტალ ჯგუფ "Sethian"-ის წევრი. მან ბავშვობის წლები გაატარა ფინეთის ქალაქ კიტეეში. მისი როგორც დრამერის კარიერა დაიწყო თერთმეტი წლის ასაკში როდესაც მისმა მუსიკის მასწავლებელმა შესთავაზა საახალწლო კონცერტზე დრამერობა. მისი პირველი ჯგუფი იყო "The Highway", მაგრამ იგი თავისი პირველ რეალური ჯგუფი Nightwish იყო, რომელსაც იგი 15-16 წლის ასაკში 1997 წელს შეურთდა. ფანებისთვის იგი ცნობილია თავისი "ბენდენით". იუკა დღესდღეობით ცხოვრობს თავის ცოლ სატუსთან, შვილ ნიკისთან და და ლუნასთან, ფინეთში ქალაქ ჯოენსუში. მას ჰყავს ასევე მეორე და ლარა. იუკა ნევალაინენი გამოირჩევა თავისი ცხოვრების სტილით, იგი ვეგეტარიანელია. Angels Fall First (1997) Oceanborn (1998) Wishmaster (2000) Over the Hills and Far Away EP (2001) Century Child (2002) Once (2004) Dark Passion Play (2007) Made in Hong Kong (And in Various Other Places) (2009) Imaginaerum (2011) Endless Forms Most Beautiful (2015) Into the Silence (2003) Nightwish-ის ოფიციალური საიტი
ბიატლონის მსოფლიო თასი 2012-13 – მე-3 ეტაპი

ბიატლონის მსოფლიო თასი 2012-13 – მე-3 ეტაპი — გაიმართა სლოვენიის ქალაქ პოკლიუკაში 2012 წლის 13 დეკემბრიდან - 16 დეკემბრამდე.
კუტაის ეროვნული პარკი

კუტაი — ეროვნული პარკი ინდონეზიაში. მდებარეობს კუნძულ ბორნეოს აღმოსავლეთ ნაწილში, აღმოსავლეთ კალიმანტანის პროვინციაში. გადაჭიმულია ეკვატორიდან 10 – 50 კმ-ით ჩრილოეთით. პაკი შეიქმნა 1982 წელს. კუტაის ტეიროტიაზე არსებობს ბუგისის ხალხის რამდენიმე დასახლება. ეროვნული პარკის მცენარეულობას შორის ძირითადად მანგროსა და ჭალის ტყეებია. ფაუნის წარმომადგენლებს შორისაა ორანგუტანი, მალაიური დათვი, ინდური ზამბარი, ბანტენგი, ცხვირა მაიმუნი, წინწკლებიანი ლეოპარდი, მიულერის გიბონი, მარმარილოს კატა და ა. შ. 2010 წლის მონაცემებით, პარკში მობინადრე ორანგუტანების რაოდენობა 2 000-ზე მეტია. სერიოზულ საფრთხეს წარმოადგენს ტყის უკანონო ჩეხვა. ინდონეზიის ეროვნული პარკების სია ოფიციალური ვებ-გვერდი[მკვდარი ბმული] ↑ Nurni Sulaiman:More than 2,000 orangutans inhabit Kutai National Park დაარქივებული 2010-09-15 საიტზე Wayback Machine. in The Jakarta Post 6 August 2010, retrieved 28 October 2010
ინდო-მელანეზიური ენები

ინდო-მელანეზიური ენები — მალაის არქიპელაგსა და წყნარი ოკეანის აუზში მცხოვრები ავსტრონეზიელების ენათა ჯგუფი. 2008 წელს ლექსიკოსტატისტიკური ანალიზით გამოავლინეს ინდო-მელანეზიური ენებთან ყველაზე ახლო მდგარი ენები. მას აქვს შედრებით მცირე კავშირი კალიმანტანურ ენებთან და ზომიერი კავშირი ბირთვული მალაიურ-პოლინეზიური ენებთან: ინდო-მელანეზიური (98 %) კალიმანტანური (65 %) ბირთვული მალაიურ-პოლინეზიური (75 %)
საბანგაუს ეროვნული პარკი

საბანგაუ (ინდონ. Taman Nasional Sebangau) — ეროვნული პარკი ინდონეზიაში. მდებარეობს კუნძულ ბორნეოზე, ცენტრალური კალიმანტანის პროვინციაში; შეიქმნა 2004 წელს. 1980–1995 წლებში ამ ტერიტორიაზე ნებადართული იყო ტყის ჭრა, რის შედეგადაც 568 700 ჰექტარიდან თითქმის 85 % განადგურებულია. 2012 წლისთვის, პარკის ტერიტორიის 1%-ზე ნაკლები იქნა ხელახლა ტყით დაფარული და სრულიად აღდგენას რამდენიმე საუკუნე სჭირდება. ეროვნული პარკის შუაგულში გაედინება მდინარე საბანგაუ, რომლის წყალიც შავია. ტყეებში ბინადრობს ორანგუტანი, რომელთა რაოდენობა 2003 წლის მონაცემებით დაახლოებით 6 910 ერთეულია. ასევე გავრცელებულია სხვა უიშვიათესი ან უნიკალური სახეობა. ინდონეზიის ეროვნული პარკების სია Orangutan Foundation ↑ Can Heavily Deforested Sebangau National Park Be Saved? (July 21, 2012).
ტანჯუნგ-პუტინგის ეროვნული პარკი

ტანჯუნგ-პუტინგი (ინდონ. Taman Nasional Tanjung Puting) — ეროვნული პარკი ინდონეზიაში. მდებარეობს კუნძულ ბორნეოზე, ცენტრალური კალიმანტანის პროვინციაში; პარკი ცნობილია ორანგუტანთა კონსერვაციით. ეროვნული პარკი მოიცავს 415 040 ჰექტარ ტროპიკულ, მანგროს, სანაპირო და მეორეულ ტყეებს. შეიქმნა 1930 წელს, ჰოლანდიელი კოლონისტების მიერ, ორანგუტანებისა და ცხვირა მაიმუნების გადარჩენის მიზნით. 1977 წელს იუნესკოს მიერ გაფორდა ბიოსფერულ ნაკრძალად, 1982 წელს კი ეროვნულ პარკად. გარდა ორანგუტანებისა და ცხვირა მაიმუნებისა, პარკში ბინადრობენ გიბონები, მაკაკები, წინწკლებიანი ლეოპარდები, მალაიური დათვები, გარეული ტახები, მაჩვზღარბები და ინდური ზამბარი. ასევე მრავლადაა წარმოდგენილი რეპტილიები — ნიანგები, ვარანები, პითონები, ფრინველებიდან — რქაცხვირასებრნი და ა. შ. ტანჯუნგ-პუტინგი პოპულარულია ეკოტურიზმში. მიუხედავად დაცულის სტატუსისა, პარკის ბუნება გარკვეულწილად დაზიანებულია ხე-ტყის უკანონო ჭრითა და მიწის გამოთავისუფლებით სასოფლო–სამეურნეო მიზნებისთვის. 1997–1998 წლებში პარკს დიდი ზზიანი მიაყენა ხანძრებმა. ინდონეზიის ეროვნული პარკების სია ვიკისაწყობში არის გვერდი თემაზე: ტანჯუნგ-პუტინგის ეროვნული პარკი Orangutan Foundation International The Orangutan Foundation The Friends of National Parks Foundation ↑ Forestry statistics of Indonesia 2007, retrieved 20 May 2010
აღმოსავლეთ ინგლისის სამეფო

აღმოსავლეთ ინგლისის სამეფო (ძვ. ინგლ. Ēast Engla Rīce) — ანგლოსაქსთა მიერ ჰეპტარქიის დროს ჩამოყალიბებული ერთ-ერთი სამეფო. აღმოსავლეთ ინგლისის სამეფო VI საუკუნის დამლევს დააარსეს გერმანული წარმოშობის ტომებმა ანგლებმა, რომლებიც იუტლანდიიდან შემოიჭრნენ და დასახლდნენ დიდი ბრიტანეთის აღმოსავლეთ ნაწილში. 616 წელს ნორთუმბრიაზე გამარჯვების შემდეგ აღმოსავლეთი ინგლისი მცირე ხნით რჩებოდა ანგლოსაქსების ყველაზე ძლიერ სახელმწიფოდ. თუმცა შემდეგ სამეფო ექცევა მერსიის გავლენის ქვეშ, 794 წელს მერსიის მეფე ოფამ მოკლა აღმოსავლეთ ინგლისის მეფე ეთელბერტი და პრაქტიკულად თვითონ მართავდა სახელმწიფოს. აღმოსავლეთმა ინგლისმა დამოუკიდებლობა დაიბრუნა მერსიასთან ორწლიანი ომის შემდეგ (825-827 წწ.), რომლის დროსაც ბრძოლაში დაიღუპა მერსიის ორი მეფე. 870 წელს სამეფოს თავს დაესხნენ დანიელი ვიკინგები, მათ მოკლეს მეფე ედმუნდი, რომელიც მოგვიანებით შერაცხეს წმინდანად. დანიელების ბატონობა გაგრძელდა 920 წლამდე, როდესაც მისი ტერიტორია გაათავისუფლა უესექსის სამეფოს არმიამ. თუმცა 1015-1017 წლებში იგი კვლავ დაიპყრო დანიის მეფე კნუდ დიდმა. Hadley, Dawn (2009). „Viking Raids and Conquest“, რედ. Stafford, Pauline: A Companion to the Early Middle Ages: Britain and Ireland, c.500–c.1100. Chichester: Blackwell. ISBN 978-1-4051-0628-3.  Williams, Gareth (2001). „Mercian Coinage and Authority“, Mercia: an Anglo-Saxon kingdom in Europe. Leicester: Leicester University Press. ISBN 0-8264-7765-8.
ნორთუმბრია

ნორთუმბრია (ძვ. ინგლ. Norþhymbra Rīce/Norþanhymbra/Norþhymbre) — ანგლოსაქსების მიერ ბრიტანეთის დაპყრობის დროს ჩამოყალიბებული ერთ-ერთი სამეფო. შეიქმნა VII საუკუნის დამდეგს ბერნიციისა და დეირის ანგლების სამეფოთა გაერთიანების შედეგად. IX საუკუნეში ნორთუმბრიის ტერიტორია დაიპყრო უესექსის სამეფომ, შემდეგ დანიელებმა. დაახლ 924 წელს ნორთუმბრიის ტერიტორია საბოლოოდ შეუერთდა უესექსს. ქართული საბჭოთა ენციკლოპედია, ტ. 7, თბ., 1984. — გვ. 476. Lowlands-L, An e-mail discussion list for those who share an interest in the languages & cultures of the Lowlands Lowlands-L in Nothumbrian Northumbrian Association Northumbrian Language Society
კენტის სამეფო

კენტის სამეფო — ანგლოსაქსთა მიერ ჰეპტარქიის დროს ჩამოყალიბებული ერთ-ერთი სამეფო. დააარსეს იუტების გერმანულმა ტომებმა. კენტი პირველი ბარბაროსული სახელმწიფოა დიდი ბრიტანეთის ტერიტორიაზე. დააარსეს დაახლ 475 წელს. კენტის სამეფოს უდიდესი ნაწილი მდებარეობდა დღევანდელი კენტის საგრაფოს ტერიტორიაზე. K. P. Witney, (1982), The Kingdom of Kent. Phillimore. ISBN 0-85033-443-8 John Williams (editor), (2007), The Archaeology of Kent to AD 800. Boydell Press. ISBN 0-85115-580-4 Anglo-Saxon Kent Electronic Database (ASKED) დაარქივებული 2010-12-17 საიტზე Wayback Machine.
ესექსი

ესექსის სამეფო (ძვ. ინგლ. Ēast Seaxna Rīce) — ანგლოსაქსთა მიერ ჰეპტარქიის დროს ჩამოყალიბებული ერთ-ერთი სამეფო. ესექსი დაარსდა VI საუკუნის დასაწყისში, თანამედროვე ესექსის, ჰარტფორდშირისა და მიდლსექსის საგრაფოების ტერიტორიაზე. ესექსის მეფეები ხშირად სხვა მმართველების ვასალები იყვნენ. უკანასკნელმა მეფემ სიგერიდმა, სამეფო გადასცა უესექსის მეფე ეგბერტს. ესექსის დედაქალაქი იყო ლონდონი. Hunter-Blair, Peter (1963). Roman Britain and Early England. Norton. ISBN 0-19-821716-1. Jones, Michael E. (1998). The End of Roman Britain. Ithaca, NY: Cornell University Press. ISBN 978-0-8014-8530-5. Stenton, F.M. (1971). Anglo-Saxon England 3rd edition. Oxford: OUP. ISBN 978-0-19-280139-5. Welch, M. G. (1992). Anglo-Saxon England. English Heritage. ISBN 0-7134-6566-2.
ბალი-ბარატის ეროვნული პარკი

ბალი-ბარატი (ინდონ. Taman Nasional Bali Barat) — ეროვნული პარკი ინდონეზიაში. მდებარეობს კუნძულ ბალის ჩრდილო-დასავლეთ ნაწილში. მოიცავს დაახლოებით 190 კმ² ტერიტორიას, საიდანაც 158 კმ² ხმელეთია, დანარჩენი კი ზღვა. ეს ბალის ხმელეთის დაახლოებით 5%-ია. ჩრდილოეთით მოიცავს 1000 მ სიგრძის პლაჟს, რივებსა და მომცრო კუნძულებს. პარკის დასავლეთ ნაწილში მდებარეობს გილიმანუკის ნავსადგაური, აღმოსავლეთით კი სოფელი გორისი. მიღწევა შესაძლებელია გილიმანუკიდან და სინგარაჯიდან მიმავალი გზებით, ასევე კუნძულ იავის ქალაქ კატეპანგიდან მიმავალი ბორნით. ეროვნულ პარკში წარმოდგენილია სავანა, მანგროს ტყეები, მთისა და შერეული მუსონური ტყეები, მარჯნის კუნძულები. ცენტრში დომინირებს პლეისტოცენის ხანის ოთხი ვულკანის ნარჩენი. პარკში გავრცელებულია ფაუნის 200 სახეობა. განვითარებულია ტურისტული სერვისი. ინდონეზიის ეროვნული პარკების სია (ინდონეზიური) ოფიციალური ვებ-გვერდიდაარქივებული 2012-04-22 საიტზე Wayback Machine. ↑ Forestry statistics of Indonesia 2007 დაარქივებული 2013-04-05 საიტზე Wayback Machine. , retrieved 20 May 2010 ↑ დაარქივებული ასლი. დაარქივებულია ორიგინალიდან — 2012-12-09. ციტირების თარიღი: 2012-12-20. ↑ Ministry of Forestry: Bali Barat National Park დაარქივებული 2012-05-29 საიტზე Wayback Machine. , retrieved 13 October 2010
დიეგო ბოუნანოტე

დიეგო მარიო ბოუნანოტე რენდე (ესპ. Diego Mario Buonanotte Rende; დ. 19 აპრილი, 1988; ტეოდელინა, არგენტინა) — არგენტინელი ფეხბურთელი, ჩილეურ კლუბ „უნივერსიდად კათოლიკას“ ნახევარმცველი. ბოუნანოტეს დებიუტი პროფესიონალურ კარიერაში შედგა „რივერ პლეიტის“ შემადგენლობაში, 17 წლის ასაკში, 2006 წლის 9 აპრილს, „ინსტიტუტოსთან“ 3–1 მოგებულ მატჩში. დებიუტიდან ერთ კვირაში მან გაიტანა პირველი გოლი. 2011 წლის 21 იანვარს ბოუნანოტემ ესპანეთის ლა ლიგის კლუბ „მალაგასთან“ გააფორმა ხუთწლიანი კონტრაქტი, მაგრამ გაანათხოვრეს „რივერ პლეიტში“ 2011 წლამდე. 2013 წელს დიეგომ დატოვა „მალაგა“ და შეუერთდა „გრანადა“, სადაც დაჰყო 2015 წლამდე. გრანადაში ყოფნის პერიოდში იჯარით თამაშობდა „პაჩუკასა“ და „კილმესში“. 2015 წელს გადავიდა საბერძნეთის კლუბ ათენის „აეკში“, ხოლო 2016 წელს შეუერთდა ჩილეურ კლუბ „უნივერსიდად კათოლიკაში“, სადაც ასპარეზობს დღემდე. 2008 წელს ბოუნანოტომ არგენტინის 23 წლამდე ნაკრების შემადგენლობაში მონაწილეობა მიიღო ზაფხულის ოლიმპიურ თამაშებში, ვისთან ერთადაც შეძლო ოქროს მედლის მოპოვება. რივერ პლეიტი პრიმერა დივიზიონი (1): 2008 კლაუსურა აეკი საბერძნეთის თასი (1): 2015–16 უნივერსიდად კათოლიკა ჩილეს პრიმერა დივიზიონი (3): 2016 აპერტურა, 2018, 2019 ჩილეს საფეხბურთო სუპერთასი (2): 2016, 2019 არგენტინა 23 წლ. ზაფხულის ოლიმპიური თამაშების ოქროს მედალი: 1 2008 „მალაგას“ ოფიციალური პროფილი დაარქივებული 2011-10-26 საიტზე Wayback Machine. არგენტინის პრიმერა დივიზიონის სტატისტიკა Futbol XXI-ზე (ესპანური) Transfermarkt-ის პროფილი დიეგო ბოუნანოტე — ფიფას ჩანაწერი[დაარქივებული] ↑ DIEGO BUONANOTTE. cruzados.cl. დაარქივებულია ორიგინალიდან — 2021-12-07. ციტირების თარიღი: 1 ივლისი, 2018. ↑ „Málaga Club de Fútbol and Granada Club de Fútbol agree transfer of Diego Buonanotte“. Málagacf. 31 იანვარი, 2013. ციტირების თარიღი: 31 იანვარი, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ Buonanotte set to finalise AEK move (15 აგვისტო, 2015), sdna.gr, წაკითხვის თარიღი 1 ივლისი, 2018 ↑ Universidad Católica oficializó acuerdo con Diego Buonanotte. alairelibre.cl (19 ივლისი, 2016). ციტირების თარიღი: 1 ივლისი, 2018.
გუნუნგ-რინჯანის ეროვნული პარკი

გუნუნგ-რინჯანი (ინდონ. Taman Nasional Gunung Rinjani) — ეროვნული პარკი ინდონეზიაში. მდებარეობს კუნძულ ლომბოკზე. მოიცავს 41 330 ჰექტარ ტერიტორიას და შედგება მთიანი არეალებისგან. პარკის ტერიტორიაზე მდებარეობს ინდონეზიის მესამე უმაღლესი მთა რინჯანი (3 726 მ), რომლისგანაც ის სახელს იღებს. ეროვნულ პარკში დაცულია საფრთხის ქვეშ მყოფი ზოგიერთი მცენარე, მათ შორისაა Pterospermum javanicum, Swietenia macrophylla, Ficus superba, Toona sureni, Vanda, Usnea და Anaphalis. გარდა მცენარეებისა, დაცულია საფრთხის ქვეშ მყოფი ცხოვრელბიც. ინდონეზიის ეროვნული პარკების სია Gunung Rinjani National Park UNEP-WCMC World Database on Protected Areas: Gunung Rinjani National Park[მკვდარი ბმული] ↑ Forestry statistics of Indonesia 2007, retrieved 20 May 2010
კელიმუტუს ეროვნული პარკი

კელიმუტუ (ინდონ. Taman Nasional Kelimutu) — ეროვნული პარკი ინდონეზიაში, კუნძულ ფლორესზე. შედგება გორაკ-ბორცვიანი და მთიანი რეგიონებისგან. პარკის ტერიტორიაზე მდებარეობს კელიმუტუ, რომელთანაც განთავსებულია სამი ფერადი ტბა, რომლებიც საკმაოდ პოპულარულია ტურისტებში. პარკში დაცულია საფრთხის ქვეშ მყოფ მცენარეთა ზოგიერთი სახეობა, მათ შორის Anthocephalus cadamba, Canarium spp., Diospyros ferra, Alstonis scholaris, Schleichera oleosa, Casuarina equisetifolia და Anaphalis javanica, ასევე საფრთხის ქვეშ მყოფი ცხოველები. ამ ტერიტორიაზე ასევე არსებობს დენდრარიუმი — მინიჯუნგლების ბიომრავალფეროვანი ფლორით. დენდრარიუმი შედგება 78 სახის ხემცენარისგან, რომლებიც 36 ოჯახში ერთიანდება. ინდონეზიის ეროვნული პარკების სია ვიკისაწყობში არის გვერდი თემაზე: Kelimutu Kelimutu National Park UNEP-WCMC World Database on Protected Areas: Kelimutu[მკვდარი ბმული] ↑ Forestry statistics of Indonesia 2007 დაარქივებული 2013-04-05 საიტზე Wayback Machine. , retrieved 20 May 2010 ↑ Samuel Oktora, Khairul Anwar (4 September 2010). „Kelimutu, Dijaga Kicau Burung Arwah“. Kompas. pp. 1, 15. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
სოკოჭამიასებრნი

სოკოჭამიასებრნი (ლათ. Mycetophagidae) — წვრილი ხოჭოების ოჯახი. აქვთ რამდენიმე მილიმეტრი სიგრძის ოდნავ ამობურცული ოვალური სხეული, რომელიც წვრილი ბუსუსებითაა დაფარული. სოკოჭამიასებრთა მატლები წაგრძელებულია, წინა ნაწილში გაბრტყელებული. საკმაოდ დიდი თავი და მოკლე ფეხები აქვთ. სხეული ბოლოზე კაუჭისმაგვარი, ზემოთ აშვერილი გამონაზარდებია. ოჯახში 20-მდე გვარის 186 სახეობაა. საქართველოში 13 სახეობა გვხვდება. ხოჭო ბინადრობს დამპალ სკოებსა და მერქანში. იკვებება უმთავრესად მიცელიუმით. ქართული საბჭოთა ენციკლოპედია, ტ. 9, თბ., 1985. — გვ. 453.
სოციოლოგიის სქემა

სოციოლოგიის სქემა — მოკლე მიმოხილვა და თემატური გზამკვლევი სოციოლოგიის დისციპლინაში: სოციოლოგია შეისწავლის სოციუმს და გამოიყენებს ემპირიული კვლევებისა და კრიტიკული ანალიზის სხვადასხვა მეთოდებს, რათა გაიგოს ადამიანის სოციალური მოქმედებები, ინდივიდუალური აგეტნებისა და ინტერაქციის მიკრო დონიდან, სისტემებისა და სოციალური სტრუქტურის მაკრო დონემდე. მთავარი სტატია: სოციოლოგია. პოზიტივიზმი ანტიპოზიტივიზმი სტრუქტურული ფუნქციონალიზმი კონფლიქტის თეორია საზოგადოებრივი სოციოლოგია სოციალური კვლევა სოციალური თეორია ფემინიზმი ანალიტიკური სოციოლოგია არქიტექტურული სოციოლოგია გამოთვლითი სოციოლოგია გამოყენებითი სოციოლოგია დრამატურგიული სოციოლოგია ეკონომიკური სოციოლოგია ემპირიული სოციოლოგია ეკოლოგიური სოციოლოგია ევოლუციური სოციოლოგია ეჭვიანობის სოციოლოგია ინდუსტრიული სოციოლოგია ისტორიული სოციოლოგია ინტერნეტ-სოციოლოგია ინტეპრეტაციული სოციოლოგია კრიტიკული სოციოლოგია კულტურის სოციოლოგია კოლექტიური ქცევა მაკროსოციოლოგია მარქსისტული სოციოლოგია მათემატიკური სოციოლოგია მეზოსოციოლოგია მიკროსოციოლოგია საგანმანათლებლო სოციოლოგია სამედიცინო სოციოლოგია სამხედრო სოციოლოგია ფემინისტური სოციოლოგია ქცევითი სოციოლოგია ჩინური სოციოლოგია შედარებითი სოციოლოგია ჰუმანისტური სოციოლოგია სოციოლოგიის ელექტრონული ჟურნალი SocioLog, სოციოლოგიური რესურსების კატალოგი SocioSite, სოციოლოგიური რესურსების კატალოგი ↑ ოგიუსტ კონტი, „სოციოლოგიის ლექსიკონი“ (მე-3 გამ.), ჯონ სკოტი & გორდონ მარშალი (რედ.), Oxford University Press, 2005, ISBN 0-19-860986-8, ISBN 978-0-19-860986-5 ↑ ეშლი ორენშტაინი (2005). სოციოლოგიური თეორია: კლასიკური ფორმულირებები (მე-6 გამ.). ბოსტონი, მასაჩუსეცი, აშშ: Pearson Education, გვ. 3-5, 32-36.  ↑ ეშლი ორენშტაინი (2005). სოციოლოგიური თეორია: კლასიკური ფორმულირებები (მე-6 გამ.). ბოსტონი, მასაჩუსეტსი, აშშ: Pearson Education, გვ. 3-5, 38-40.  ↑ ენტონი გიდენსი, მითჩელ დანიერი, რიჩარდ ეპლბაუმი. 2007. სოციოლოგიის შესავალი. მეექვსე გამოცემა. ნიუ-იორკი: W.W. Norton and Company. თავი 1.
სოლი (მრავალმნიშვნელოვანი)

სოლი შეიძლება აღნიშნავდეს: სოლი — სოფელი მესტიის მუნიციპალიტეტში სოლი - ფულის ერთეული პერუში სოლი — უმარტივესი იარაღი სოლი — სინათლის ნაკადის შესასუსტებელი მოწყობილობა, რომელსაც ფოტომეტრიაში იყენებენ.
სოლიტერი

სოლიტერი (Cyclophyllidea) — თასმისებური ჭიების რიგი. პარაზიტობენ ხერხემლიანების (თევზების გარდა) ნაწლავებში; ზოგი — ადამიანში (ძირითადი მასპინძელია). სოლიტერებს შორის აღსანიშნავია ღორის ანუ შეიარაღებული სოლიტერი (Taenia solium), რომელიც პარაზიტობს ადამიანის ნაწლავებში; მისი სიგრძე 2-3, ზოგჯერ 8 მ აღწევს. მატლი-ონკოსფერა გამოიყოფა გარეთ მასპინძლის ექსკრემენტთან ერთად, ხვდება შორისული მასპინძლის (ღორი, ძაღლი, კატა) კუჭში, საიდანაც გადის სისხლძარღვებში. სისხლის ნაკადს მიაქვს კუნთში, სადაც წარმოქმნის ფინას. ადამიანი ავადდება თერმულად კარგად დაუმუშავებელი ფინოზური ხორცით; ხარის ანუ შეუიარაღებელი სოლიტერი (Taeniarynchus saginatus) 10 მ-მდე სიგრძისაა. მისი შორისული მასპინძელია მსხვილი რქოსანი საქონელი, ძირითადად — ადამიანი. ადამიანის საშიში პარაზიტებია აგრეთვე ჯუჯა სოლიტერი (Hymenolepis nana) და ექინოკოკი. ქართული საბჭოთა ენციკლოპედია, ტ. 9, თბ., 1985. — გვ. 455.